Odporúčané sirupy na suchý a vlhký kašeľ
Dobrý deň mohli by ste mi poradiť aké sirupy podávať pri suchom a vlhkom kašli?
Dobrý deň,
ďakujeme Vám za otázku.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek  nedochádza k vykašliavaniu hlienu. Naopak vlhký kašeľ je produktívny, často spojený s bolesťou na hrudi a v prieduškách.
Pokiaľ je kašeľ vlhký a teda produktívny odporúčam užívať
Erdomed
počas dňa, a to 2-3x1 vrecko. Erdomed obsahuje liečivo erdosteín, ktoré znižuje viskozitu bronchiálnych sekrétov (hlienov), čo uľahčuje vykašliavanie. Neodporúča sa jeho užíva predspaním, pretože môže zvýšiť dráždenie na kašeľ. Dôležitý je dostatočný prísun tekutín počas dňa, aby sa hlien ľahšie rozpúšťal.
Pokiaľ je kašeľ suchý vhodné sú napríklad kvapky
Tussin
. Liek vo forme kvapiek zo skupiny antitusík. Pomáha tlmiť suchý, dráždivý kašeľ. Užíva sa podľa hmotnosti.
Pokiaľ neviete určiť o aký kašeľ sa jedná odporúčam navštíviť lekára.
Prajem Vám všetko dobré.
S pozdravom
PharmDr. Lenka Čorbová.